CELEX: 32022D0472
Language: el
Date: 2022-03-23 00:00:00
Title: Απόφαση (ΚΕΠΠΑ) 2022/472 του Συμβουλίου της 23ης Μαρτίου 2022 για την τροποποίηση της απόφασης (ΚΕΠΠΑ) 2022/339 σχετικά με μέτρο συνδρομής στο πλαίσιο του Ευρωπαϊκού Μηχανισμού για την Ειρήνη για τη στήριξη των ενόπλων δυνάμεων της Ουκρανίας

24.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 96/45
               
            
         ΑΠΟΦΑΣΗ (ΚΕΠΠΑ) 2022/472 ΤΟΥ ΣΥΜΒΟΥΛΙΟΥ
         της 23ης Μαρτίου 2022
         για την τροποποίηση της απόφασης (ΚΕΠΠΑ) 2022/339 σχετικά με μέτρο συνδρομής στο πλαίσιο του Ευρωπαϊκού Μηχανισμού για την Ειρήνη για τη στήριξη των ενόπλων δυνάμεων της Ουκρανίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 41 παράγραφος 2,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Η απόφαση (ΚΕΠΠΑ) 2022/339 του Συμβουλίου (1) θεσπίζει ποσό δημοσιονομικής αναφοράς ύψους 50 000 000 EUR που προορίζεται για τη χρηματοδότηση της παροχής εξοπλισμού και προμηθειών που δεν είναι θανατηφόρα, όπως εξοπλισμός ατομικής προστασίας, κιβώτια πρώτων βοηθειών και καύσιμα στις ένοπλες δυνάμεις της Ουκρανίας.
                  
               
                     (2)
                  
                  
                     Υπό το πρίσμα της συνεχιζόμενης ένοπλης σύγκρουσης στο ουκρανικό έδαφος, το ποσό δημοσιονομικής αναφοράς θα πρέπει να αυξηθεί κατά επιπλέον 50 000 000 EUR και η διάρκεια του μέτρου συνδρομής να παραταθεί κατά 12 μήνες.
                  
               
                     (3)
                  
                  
                     Η απόφαση (ΚΕΠΠΑ) 2022/339 θα πρέπει, συνεπώς, να τροποποιηθεί αναλόγως.
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2022/339 τροποποιείται ως εξής:
            
                        1)
                     
                     
                        Το άρθρο 1 παράγραφος 4 αντικαθίσταται από το ακόλουθο κείμενο:
                        
                           «4.   Η διάρκεια του μέτρου συνδρομής είναι 36 μήνες από την έκδοση της παρούσας απόφασης.».
                        
                     
                  
                        2)
                     
                     
                        Το άρθρο 2 παράγραφος 1 αντικαθίσταται από το ακόλουθο κείμενο:
                        
                           «1.   Το ποσό δημοσιονομικής αναφοράς το οποίο προορίζεται να καλύψει τις δαπάνες που σχετίζονται με το μέτρο συνδρομής ανέρχεται σε 100 000 000 EUR.».
                        
                     
                  
                        3)
                     
                     
                        Το άρθρο 2 παράγραφος 3 αντικαθίσταται από το ακόλουθο κείμενο:
                        
                           «3.   Σύμφωνα με το άρθρο 29 παράγραφος 5 της απόφασης (ΚΕΠΠΑ) 2021/509, ο διευθυντής μέτρων συνδρομής μπορεί να ζητά την καταβολή συνεισφορών μετά την έκδοση της παρούσας απόφασης, έως 100 000 000 EUR. Τα κεφάλαια που ζητούνται από τον διευθυντή μέτρων συνδρομής χρησιμοποιούνται μόνο για την πληρωμή δαπανών εντός των ορίων τα οποία εγκρίνονται από την επιτροπή που συγκροτήθηκε με την απόφαση (ΚΕΠΠΑ) 2021/509 στον διορθωτικό προϋπολογισμό του 2022 που αντιστοιχεί στο μέτρο συνδρομής.».
                        
                     
                  
                        4)
                     
                     
                        Το άρθρο 2 παράγραφος 4 αντικαθίσταται από το ακόλουθο κείμενο:
                        
                           «4.   Οι δαπάνες που σχετίζονται με την εφαρμογή του μέτρου συνδρομής είναι επιλέξιμες από την 1η Ιανουαρίου 2022 και έως την ημερομηνία που θα καθοριστεί από το Συμβούλιο. Τουλάχιστον το 50 % του ποσού δημοσιονομικής αναφοράς καλύπτει τις δαπάνες που πραγματοποιούνται από τις 11 Μαρτίου 2022.».
                        
                     
                  
                        5)
                     
                     
                        Το άρθρο 4 παράγραφος 4 στοιχείο ια) αντικαθίσταται από το ακόλουθο κείμενο:
                        
                                    «ια)
                                 
                                 
                                    το υπουργείο Άμυνας, το Ομοσπονδιακό υπουργείο Εξωτερικών και άλλες κυβερνητικές υπηρεσίες της Γερμανίας·».
                                 
                              
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 23 Μαρτίου 2022.
            
               
                  Για το Συμβούλιο
               
               
                  Ο Πρόεδρος
               
               J.-Y. LE DRIAN
            
         
         
            (1)  Απόφαση (ΚΕΠΠΑ) 2022/339 του Συμβουλίου της 28ης Φεβρουαρίου 2022 σχετικά με μέτρο συνδρομής στο πλαίσιο του Ευρωπαϊκού Μηχανισμού για την Ειρήνη για τη στήριξη των ενόπλων δυνάμεων της Ουκρανίας (ΕΕ L 61 της 28.2.2022, σ. 1).